|  |  |  |
| --- | --- | --- |
| CIMER | SZEGEDI TUDOMÁNYEGYETEM  TERMÉSZETTUDOMÁNYI ÉS INFORMATIKAI KAR  **INFORMATIKAI INTÉZET** | infoblokk_kedv_final_felso_cmyk_ESZA |

# PÁLYÁZATI FELHÍVÁS

# EFOP 3.6.1-16-2016-00008

# forrásból támogatott 2018. január 1-től induló

# tudományos ösztöndíjak SZTE hallgatói számára

Az SZTE TTIK Informatikai Intézete tudományos ösztöndíjpályázatot hirdet a Szegedi Tudományegyetemen tudományos tevékenységet folytató tehetséges fiatal hallgatók számára az alábbi kutatási tevékenységek végzésére:

1. *OpenStack-alapú privát felhő rendszerek összehasonlítása*

A napjainkban elérhető felhő megoldások egyre népszerűbbek és elterjedtebbek mind ipari, mind akadémiai alkalmazások esetében. A nyílt forráskódú infrastruktúra felhő szoftverrendszerek alkalmazása magán felhők kialakítására egyre gyakoribb, az OpenStack platform pedig a legelterjedtebb megoldás, amely számos disztribúcióval rendelkezik. A kiírás célja az OpenStack-alapú disztribúciók vizsgálata, és az azokat felhasználó privát felhő infrastruktúrák beüzemelésében, analízisében történő részvétel. Az ösztöndíj 5 hónapra szól, összege 50 000,- Ft havonta.

A külső forrásból támogatott tudományos ösztöndíjkiírás az SZTE Hallgatói Juttatási Szabályzatának (<http://www.u-szeged.hu/szabalyzatok>) megfelelően készült el, a kiírásban nem részletezett információk esetén ezen szabályzat a mérvadó.

### A támogatás igénylésének alapfeltételei

Az ösztöndíj-támogatási programra pályázhatnak a Szegedi Tudományegyetem alap illetve, mesterképzéseiben, PhD képzéseiben tanulmányokat folytató, magyar állampolgárságú hallgatók, függetlenül attól, hogy tanulmányaikat milyen tagozaton és képzési formában végzik.

Egy hallgató jelen pályázati felhívásra egyszerre csak egy pályázatot adhat be!

Nem részesülhet támogatásban az a pályázó, amely

a) a benyújtott támogatás iránti kérelmében támogatási döntés tartalmát érdemben befolyásoló valótlan, hamis vagy megtévesztő adatot szolgáltatott, vagy ilyen nyilatkozatot tett,

b) a pályázati program megvalósítása során, illetve a működtetés alatt engedély nélkül eltér a támogatási szerződésben foglaltaktól,

c) a pályázónak – a pénzbeli szociális, jóléti ellátások és a foglalkoztatást elősegítő képzési támogatások kivételével – adó-, járulék-, illeték- vagy vámtartozása (köztartozása) van,

d) pályázóval szemben a közpénzekből nyújtott támogatások átláthatóságáról szóló 2007. évi CLXXXI. törvény (a továbbiakban Knyt.) 6. § (1) bekezdése szerint foglalt összeférhetetlenségi ok, valamint a Knyt. 8. § (1) bekezdésében foglalt érintettség áll fenn és ezen körülmény közzétételét a Knyt. szerint határidőben nem kezdeményezi.

### A pályázatok benyújtásának módja és helye

Az ösztöndíj pályázatokat kizárólag elektronikusan az [osztondij@sed.inf.u-szeged.hu](mailto:osztondij@sed.inf.u-szeged.hu) e-mailcímre küldve lehet benyújtani a pályázati űrlap kitöltésével és a vonatkozó mellékletek csatolásával.

A pályázati adatlapot a pályázati kiírásban közölteknek megfelelően hiánytalanul, a kérdésekre választ adva, és az ott megjelölt mellékletek csatolásával kell benyújtani.

A benyújtandó pályázat mérete nem haladhatja meg az 5MB méretet.

### A pályázatok benyújtásának határideje

A pályázatok beadási határideje: 2017. december 15. du. 15:59 óra

Határidőben benyújtottnak minősül az a pályázat, amely elektronikus beadás útján befogadást nyer.

### A pályázatok értékelése, bírálati szempontok

A benyújtott pályázatok pontozásra kerülnek az alábbi táblázat alapján:



A c) pontban szereplő egyéb tényezőkre adható pontszám a benyújtandó pályázati adatlapban kitöltött, korábbi, releváns tudományos tevékenység mező alapján kerül megállapításra.

A pályázatok pontozását, bírálását az SZTE TTIK Informatikai Intézetének erre kijelölt legalább 3 tagú bizottsága végzi.

### A pályázók döntést követő kiértesítése

A döntést követően a pályázat kezelője 10 napon belül elektronikus értesítést küld a pályázónak a pályázat elbírálásáról, és az eredményeket közzéteszi.

### További információk

A jelen pályázati felhívás és a teljes pályázati dokumentáció elérhető az SZTE alábbi oldalán:

<http://www.inf.u-szeged.hu/hallgatoknak/osztondij>

Jelen pályázati kiírás képezi a pályázati dokumentációt és tartalmazza a pályázáshoz szükséges összes feltételt.

A pályázat kezelője fenntartja a jogot a pályázat futamideje alatt, hogy amennyiben a pályázati célra rendelkezésre álló keretösszeget – a beérkezett pályázatok száma vagy tartalma miatt – nem tudta felhasználni, úgy további beadási határidőt és/vagy módosított feltételeket határozzon meg egy módosított pályázati kiírás keretében.

A pályázattal kapcsolatban további információkat az alábbi elérhetőségeken kaphatnak:

Dr. Kertész Attila

E-mail: keratt@inf.u-szeged.hu

Telefon: +36 (62) 544-130

Szeged, 2017.11.30.

Dr. Nyúl László Prof. Dr. Kemény Lajos

Intézetvezető Tudományos és Innovációs Rektorhelyettes